text: Kinesisk ko klar i Esbjerg 
  17 august 2012 kl. 07.44
  Esbjergensisk landmand præsenterer i dag fredag en ny og helt speciel ko. Den kommer fra Kina og så er det en meget tung en.
  Koen er en jersey-ko. I granit. I fuld størrelse. Hugget i Kina, hvorfra den er blevet transporteret. Nu er den blevet opstillet hos landmand Laust Bendix Jensen lige udenfor Esbjerg.
  
  Gave i granit 
  Granit-koen er en gave fra de håndværkere, der har arbejdet på gården i et stykke tid med en stor udvidelse. Laust Bendix Jensen har nemlig udvidet sin produktion af Jersey-køer fra 155 til 370. Håndværkerne besluttede i fællesskab at forære koen til bygherren. Prisen på gaven holdes hemmelig.
  